Viestintuoja
Hei poikasein, nyt toimehen,
 käy nopsaan satulaan,
 ja joutuin linnaan ratsasta
 sä Duncan-kuninkaan!

 Ja siellä hiljaa tallihin
 käy tallirengin luo,
 ja kysy: kumman tyttären
 häätanssit tääll’ on nuo?

 Ja jos se vastaa: »Ruskean»,
 pois nopeasti saa,
 mut jos se vastaa: »Vaalean»,
 ei syytä kiiruhtaa.

 Käy pala nuoraa noutamaan
 sä köysimiehen luo,
 ja aja verkkaan, vaieten,
 ja köysi mulle tuo!

Heinrich Heine
Iivo Härkönen
Runot

de:Die Botschaft (1827)
en:Die Botschaft
pl:Poselstwo (Heine)
ro:Solia
ru:Гонец (Гейне; Михайлов)